Nordahl+Grieg

= DE BESTE =

Johan Nordahl Brun Grieg ble født 1. november 1902 i Bergen, og var en norsk lyriker, forfatter dramatiker, journalist og politisk aktivist. Han er spesielt kjent for lyriske verk som "til ungdommen", "17. mai 1940" og "De beste". Samtidig er han husket sin innsats under andre verdenskrig, der han blant annet var med på å redde Norges Banks gullbeholdning, holdt taler og leste patriotiske dikt over radioen fra London.

Etter han tok artium, dro han so m 18-åring til sjøs og jobbet som lettmatros på lasteskipet "Henrik Ibsen", der han reiste til Afrika og Australia. Han reiste også mye senere i livet, både rundt i Europa og i Kina. Han opplevde både borgerkrigen i Kina og jobbet som krigskorrespondent i Spania under den spanske borgerkrigen.

Nordahl studerte [|filologi], språkstudie, og tok språklig-filosofisk embetseksamen med engelsk som hovedfag ved Universitetet i Oslo i 1925. Han skrev for flere aviser, bland annet Tidenes regn og Oslo Aftenblad.

I 1932-1934 var han i Sovjetunionen, og ble etter dette en ivrig kommunist. Likevel ble han aldri medlem av Norges Kommunistiske Parti (NKP) og deltok heller aldri i deres valgkamp, men ble formann i [|Sovjetunionens venner]og samarbeidet med partiet. Han vendte seg også veldig sterkt mot nazismen, og advarte Europa mot utbredelsen av det nazistiske Tyskland blant annet i tidsskriftet veien fram, som ble utgitt i 1935-1937. I dette samme tidsskriftet forsvarte han Stalins utrenskninger av motstandere under Moskvaprosessene, og mente dette var et nødvendig onde for å bygge kommunismen.

Da krigen brøt ut i Norge 9. april 1940, støttet han seg som sagt raskt til de norske styrkene, og ble utdannet offiser i Storbritannia, hvor han deltok som krigskorrespondent i flytokter over Atlanterhavet og Nordsjøen, og fungerte som et nasjonalt samlingssymbol. Und er en reportasjereise ble han drept da bombeflyet han satt i ble skutt ned i 1943.

**Plassering i litteraturhistorien** Nordahl Grieg skrev under en periode som var preget av kultur- og klassekamper og ny-realisme. Den ny-realistiske periode tok over for ny-romantikken, som var dominerende på 1890-tallet. Ny-realismen varte fra ca 1905, ved frigjørelsen fra Sverige, til ca 1940, ved starten av andre verdenskrig. Det som kjennetegner denne litteraturepoken er at litteraturen skulle være samfunnskritisk og virkelighetsnær. Forfatterne skrev gjerne med et enkelt språk, med åpne og hverdagslige motiver. Forfatterne tok gjerne for seg politisk og politiske maktspørsmål, og dette går også igjen i Nordahl Grieg sine verk.

**Tema i teksten** Diktet handler om hvordan de beste er de som kjemper, og at det ofte er de modigste som faller i kampen. Det handler om stoltheten og minnet av disse personene, og hvordan disse skal bli husket og hedret ved videre kamp for det som er bra.

**Skrivemåte** Diktet er skrevet på en direkte måte, hvor budskapet kommer tydelig fram. Dette var også typisk for ny-realistene. Diktet er inndelt i en fast strofeform, med enderim på andre og siste linje, som gir diktet en jevn rytme. Det er bygget opp ved at han starter med å beskrive "de beste", og hva de går gjennom. Han beskriver den harde kampen de har gjort, og hvordan de dør for at "de uunnværlige flinke, livets nest beste menn" skal kunne leve videre. Videre går han med inn på minnet av de døde, og hvordan de skal bli husket og hedret. Mot slutten snur Nordahl diktet i en positiv, litt uventet vinkling når han sier "De beste blir alltid igjen". Dette utgjør en kraftig avslutning, der leseren blir sittende igjen med kampvilje og inspirasjon til å fortsette kampen.


 * Døden kan flamme som kornmo;**
 * klarere ser vi enn før**
 * hvert liv i dens hvite smerte:**
 * det er de beste som dør. **


 * De sterke, de rene av hjertet**
 * som ville og våget mest;**
 * rolige tok de avskjed,**
 * en etter en gikk de vest.**


 * De levende styrer verden,**
 * en flokk blir alltid igjen,**
 * de uunnværlige flinke,**
 * livets nestbeste menn.**


 * De beste blir myrdet i fengslet,**
 * sopt vekk av kuler og sjø.**
 * De beste blir aldri vår fremtid.**
 * De beste har nok med å dø.**


 * Slik hedrer vi dem, med avmakt**
 * med all den tomhet vi vet, **
 * men da har vi sveket de beste,**
 * forrådt dem med bitterhet.**


 * De vil ikke sørges til døde,**
 * Bare i dristige hjerter **
 * men leve i mot og tro **
 * strømmer de falnes blod.**


 * Er ikke hver som har kjent dem**
 * mer rik enn de døde var -**
 * for menn har hatt dem som venner**
 * og barn har hatt dem til far.**


 * De øket det livet de gikk fra.**
 * De spøker i nye menn.**
 * På deres grav skal skrives:**
 * De beste blir alltid igjen.**

Diktet inneholder språklige bilder som sammenlikningen "døden kan flamme som kornmo". Kornmo er et lyn, der man ikke kan høre tordenen. Det vil si at døden kan inntreffe brått og uventet, likevel være oppsiktsvekkende. "Bare i dristige hjerter strømmer de falnes blod", gir et bilde av at de døde nesten er fysisk med en videre. Deres liv bæres videre i nye kropper. Metaforen "de beste blir myrdet i fengslet, sopt vekk av kuler og sjø" er også med på å gi bilder i hodet på leseren, og gjøre at budskapet blir mer kraftfullt fremstilt. Utenom disse bildene er det meste skrevet veldig rett fram, som er typisk for krigstidens kampdikt.

Forfatterskap

 * * //Rundt Kap det gode Håp: Vers fra sjøen//, [|Gyldendal], 1922. Lyrikk.
 * // [|Bergenstoget plyndret i natt] //, 1923. Skrevet under pseudonymet Jonathan Jerv sammen med [|Nils Lie].
 * //Skibet gaar videre//, Gyldendal, 1924. Roman.
 * //Stene i strømmen//, Gyldendal, 1925. Lyrikk.
 * //Kinesiske dage//, Gyldendal, 1927.
 * //En ung manns kjærlighet//, Gyldendal, 1927. Skuespill; oppført ved [|Den Nationale Scene] 1927.
 * //Barabbas//, Gyldendal, 1927. Skuespill; oppført ved [|Nationaltheatret] 1927.
 * //Norge i våre hjerter//, Gyldendal, 1929
 * //Nordahl Grieg, Herman Wildenvey, Tore Ørjasæter, Arnulf Øverland//: Dikter, 1930
 * //Atlanterhavet//, 1932. Skuespill; oppført ved Nationaltheatret 1932.
 * //De unge døde//, Gyldendal, 1932.
 * // [|Vår ære og vår makt] //, Gyldendal, 1935. Skuespill; uroppført ved Den Nationale Scene i 1935.
 * //Men imorgen//, Gyldendal, 1936. Skuespill; oppført ved Den Nationale Scene 1936.
 * « [|Til Ungdommen] », 1936
 * // [|Nederlaget: Et skuespill om Pariser-kommunen] //, 1937. Skuespill; oppført ved Nationaltheatret 1937.
 * //Spansk sommer//, 1938
 * // [|Ung må verden ennu være] //, Gyldendal, 1938. Roman. ||  ||
 * * //Friheten//, Gyldendal, 1945. Dikt.
 * //Flagget//, Gyldendal, 1945
 * //Håbet//, Gyldendal, 1946. Dikt.
 * //Veien Frem//, Gyldendal, 1947. Artikler i utvalg ved [|Odd Hølaas]
 * //Langveisfra. Græske breve, Kinesiske dager, Spansk sommer//, 1964.
 * //Morgen over Finnmarksvidden//, 1967.
 * //Et varig vennskap: 46 brev fra Nordahl Grieg til Nils Lie//, 1981. Redigert av [|Brikt Jensen]
 * //Reise gjennom vår egen tid : Nordahl Grieg om kultur og politikk 1933-1940//. 1982. Artikkelsamling redigert av [|Martin Nag] og Finn Pettersen.
 * //Nordahl Grieg om seg selv//. Redigert av Helge Vold. 1983
 * //Større kriger ; Edvard Grieg//, 1989. Originaltitler: Greater wars ; Edvard Grieg. – Utkast til to filmmanuskripter skrevet i London 1940-41 og gjenfunnet i Oslo 1989 ||

Kilder
[] [] [|http://no.wikipedia.org/wiki/Norsk_litteratur#Litteraturen_under_krigen_1940-45] []